Varautuminen suurten ikäluokkien aiheuttamaan työmarkkinamuutoksen -projekti

Asettaminen	
	Politiikkaosasto on tänään ministeriön työjärjestyksen 35 § nojalla asettanut liitteenä olevan projektisuunnitelman mukaisen Varautuminen suurten ikäluokkien aiheuttamaan työmarkkinamuutokseen –projektin. 	

Toimikausi	
	11.12.2000 - 31.12.2002  	

Tausta	
	Väestön ikääntyminen on Suomessa nopeampaa kuin missään muussa EU-maassa. Vuosina 1945-1950 syntyneet suuret ikäluokat saavuttavat vanhuuseläkeiän vuosina 2010-2015. Suurten ikäluokkien siirtyminen työelämän ulkopuolelle yleistyy kuitenkin jo kuluvalla vuosikymmenellä. Ikääntyneistä 85 % on nimittäin eläkkeellä ennen 65 vuoden ikää, 60-vuotiaistakin 60 prosenttia. Tätä ennen eläkkeelle siirtymisen ohella työttömyys muodostaa keskeisen väylän työelämästä pois siirtymisessä; 59-vuotiaista on eläkkeellä kolmannes ja työttöminä työnhakijoina neljännes.  Vuosina 2000-2005 suuret ikäluokat ovat kokonaisuudessaan ylittäneet 55 vuoden iän, minkä iän jälkeen työikäisten työllisyysaste on perinnäisesti alkanut nopeasti laskea. Samaan aikaan keskiset ikäluokat pienenevät. Suurten ikäluokkien siirtyminen yli 55-vuotisiin ikäluokkiin lisää eläke- ja työttömyysturva- kustannuksia. Keskeisimmäksi ikääntymisen seuraukseksi tulee kuitenkin nousemaan taloudellisen kasvun ja hyvinvointiyhteiskunnan palvelujen edellyttämän riittävän työvoiman tarjonnan turvaaminen. Työvoiman tarjonnan riittävyyden kannalta olennaisin kysymys ei lisäksi muodostu vain tarjonnan määrästä sinänsä, vaan konkreettisesti työvoiman tarjonnan riittävyydestä toimialoittain, ammateittain, alueittain ja sukupuolen mukaan. Riittämättömät työvoimavarat muodostavat sinänsä esteen taloudelliselle kasvulle. Ne vaarantavat taloudellisen kasvun myös epäsuorasti, kun työvoima- pulan siivittämä palkkainflaatio synnyttää häiriöitä talouteen. Uhkaava työvoimapula tosin edistää työvoiman tarjonnan kasvua, tuottavuuden kasvua ja työorganisaatioiden kehittymistä, mm. julkisen hallinnon uudelleen järjestelyjä. Nämä kehityspiirteet lieventävät työvoimapulan uhkaa. Toisaalta ne on otettava huomioon kehitettäessä keinoja työvoimapulan lieventämiseksi. Uhkaava työ- voimapula voi johtaa myös siihen, että yritykset siirtävät tuotantoaan tai luovat uusia työpaikkojaan ulkomaille. Tämä kehitysmahdollisuus olisi maamme huoltotaseelle tuhoisa.                             Ongelman ratkaisun painopisteenä ovat ikääntyneisiin (55+v.) kohdistuvat toimet, johtuuhan työpaikka-avausten määrästä kaksi kolmasosaa työvoiman poistumasta. Toisaalta työssä pysymistä tulisi parantaa, toisaalta ei-työllisten tehokasta työvoiman tarjontaa tulisi lisätä. Työvoimavarojen riittämättömyys aktualisoi myös muiden ikäluokkien tehokasta työvoiman tarjontaa lisäävät toimet. Työvoiman tarjonnan lisäämistä sekä tarjonnan ja kysynnän vastaavuutta parantavat toimet on ylipäänsä arvioitava.	

Tavoitteet	
	Varautuminen demografisen muutoksen aiheuttamaan työvoimatarpeeseen.	

Tehtävä	
	1. pelkistää kokonaiskuva työvoimapulaongelmien laajuudesta, ajoittumisesta ja konkreettisesta kohdentumisesta eri toimialoille, ammattiryhmiin ja alueille
2. selvittää strategiset politiikkavaihtoehdot kuluvalla vuosikymmenellä sekä arvioida toimien tarve ja mittaluokka työvoimapulaongelmien lieventämiseksi
3. saada ilman toimenpiteitä uhkaava työvoimapulaongelma yleiseen tietoisuuteen, asianomaisten vastuuorganisaatioiden valmisteluun ja eri toimijoiden aktiivisten ratkaisutoimien kohteeksi. Tässä tarkoituksessa aktivoidaan yhteiskunnallista keskustelua sekä toimenpide-esitysten valmistelua eri hallinnonaloilla ja muilla asiaan vaikuttavilla tahoilla. Tähän pyritään läpi projektin koko toiminta-ajan.	

Organisointi	
	johtoryhmä	
		Puheenjohtaja Markku Wallin, kansliapäällikkö, työministeriö 	
		Jäsenet:	
		Anssi Paasivirta, johtaja, työministeriö 	
		Harri Skog, ylijohtaja, työministeriö 	
	Sihto Matti	
		Puheenjohtaja Matti Sihto, neuvotteleva virkamies, työministeriö 	
		Jäsenet:	
		Jouko Könnölä, suunnittelupäällikkö, opetusminsiteriö 	
		Reijo Vuorento, suunnittelupäällikkö, Suomen Kuntaliitto 	
		Seppo Manninen, ylitarkastaja, työministeriö 	
		Meri-Sisko Eskola, erikoissuunnittelija, työministeriö 	
		Sinikka Wuolijoki, neuvotteleva virkamies, valtiovarainministeriö 	
		Rolf Myhrman, finanssineuvos, sosiaali- ja terveysministeriö/TAO 	
		Antti Romppanen, tutkimuspäällikkö, Valtion taloudellinen tutkimuskeskus 	
		Eila Tuominen, johtava tutkija, Eläketurvakeskus 	
		Kimmo Ruth, ylitarkastaja, työministeriö 	
		Tuomo Alasoini, tulosyksikön päällikkö, työministeriö 	
		Heikki Räisänen, työmarkkinaneuvos, työministeriö 	
		Pekka Tiainen, neuvotteleva virkamies, työministeriö 	
		Pentti Vesterinen, neuvotteleva virkamies, valtiovarainministeriö 	
		Marja Merimaa, työmarkkinaneuvos, työministeriö 	
		Sihteeri Kaija Koski, toimialasihteeri, työministeriö 	
		
	.	

Kustannukset ja rahoitus	
	-	

	Kansliapäällikkö	Pertti Sorsa	

LIITTEET	
	perusmuistio
projektisuunnitelma	

JAKELU	
	projektiryhmän jäsenet
johtoryhmän jäsenet
politiikkaosaston ja työvoimaosaston tehtävätiimit	

TIEDOKSI	
	-